Diari Oficial de la Generalitat Valenciana


Sumari del DOGV 3753, del 19-05-2000 (2000/3910)

Informació pública de la notificació de l'esmena de documentació en relació amb l'Ordre de 5 d'agost de 1999, de la Conselleria de Cultura, Educació i Ciència, d'ajudes per a lloguer d'habitatge.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3910


Organisme emissor
:   Institut Valencià de la Joventut

Tipus de document
:   Anunci

Informació pública de la notificació de l'esmena de documentació en relació amb l'Ordre de 5 d'agost de 1999, de la Conselleria de Cultura, Educació i Ciència, d'ajudes per a lloguer d'habitatge. [2000/A3910]
  
Edicte de l'Institut Valencià de la Joventut pel qual es notifica l'esmena de la documentació que acompanya la sol·licitud d'ajuda per al lloguer d'habitatge, en relació amb l'Ordre de 5 d'agost de 1999, de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per parelles jóvens.
  
Davant de la impossibilitat d'efectuar la notificació directament a la senyora Teresa de Jesús Sobrino, amb domicili a Benimàmet, carrer del Pintor Orrente, 35, 16 €cosa que s'ha intentat sense cap efecte?, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que disposa l'article susdit, es procedeix a realitzar la notificació següent.
  
«Vista l'Ordre de 5 d'agost de 1999, de la Conselleria de Cultura, Educació i Ciència, per la qual es convoquen ajudes econòmiques per al lloguer d'habitatges per parelles jóvens.
  
I vist que presenta el full de sol·licitud de parelles adjuntant-hi només documentació referida a vosté, se li dóna el termini de 10 dies indicat més avall perquè ens indique si vol acollir-se a l'ajuda individual o a l'ajuda per parelles jóvens.
  
Segons l'opció que trie haurà de presentar la documentació que tot seguit s'indica:
  
Per a l'ajuda de parelles jóvens:
  
- Declaració responsable firmada per ambdós membres de la parella en què consten els punts següents:
  
a) No ser propietari de cap habitatge a la localitat on està ubicat l'habitatge llogat.
  
b) No tindre parentiu de consanguinitat amb l'arrendador fins al quart grau, ni d'afinitat fins al segon grau.
  
c) Estar ocupant com a primer habitatge aquell per al qual es sol·licita subvenció.
  
- Fotocòpia del document nacional d'identitat de l'altre membre de la parella.
  
- Certificat d'empadronament a la localitat on està ubicat l'habitatge llogat dels dos membres de la parella.
  
- Justificants dels ingressos que perceben ambdós membres de la parella. La dita justificació es farà a través de:
  
 Declaració de l'impost sobre la renda de les persones físiques de 1998, o
  
 Si no n'hi havia, els certificats negatius de l'Agència Estatal Tributària corresponents a l'any 1998, els quals hauran d'anar acompanyats dels justificants dels ingressos percebuts durant l'any 1998.
  
Si un dels membres de la parella no percep cap tipus d'ingrés, haurà de presentar una declaració jurada en què faça constar aquesta situació.
  
- Certificat de matrimoni o d'inscripció en el Registre d'Unions de Fet de la Comunitat Valenciana adscrit a la Conselleria de Justícia i Administracions Públiques, o de la seua sol·licitud.
  
- Contracte de lloguer.
  
Per a l'ajuda individual:
  
- Declaració de l'impost sobre la renda de les persones físiques de 1998 o, si no n'hi havia, certificació negativa de l'Agència Estatal Tributària.
  
- Contracte de lloguer.
  
- Declaració responsable firmada en què consten els punts següents:
  
a) No ser propietari de cap habitatge a la localitat on està ubicat l'habitatge llogat.
  
b) No tindre parentiu de consanguinitat amb l'arrendador fins al quart grau, ni d'afinitat fins al segon grau.
  
c) Estar ocupant com a primer habitatge aquell per al qual es sol·licita subvenció.
  
Els documents presentats que no siguen originals hauran de ser degudament confrontats.
  
La documentació esmentada s'haurà de presentar dins del termini de 10 dies comptadors a partir de l'endemà de la recepció d'aquesta notificació, i se li comunica que, en cas contrari, es considerarà que ha desistit de la seua petició, després de la resolució que prèviament es dictarà en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»